УНИВЕРЗИТЕТ У БЕОГРАДУ МЕДИЦИНСКИ ФАКУЛТЕТ Број: 11/ III-5

Датум: 11.01.2022. год.

На основу члана 24. и 135. Статута Медицинског факултета у Београду (бр.25/X-2 од 19.03.2018. год. и одлука бр. 8/III-3 oд 30.05.2019. године), Наставно – научно већ је на седници одржаној 11.01.2022. године донело

**ПРАВИЛНИК О ОРГАНИЗАЦИЈИ НАСТАВЕ ИНТЕГРИСАНИХ АКАДЕМСКИХ СТУДИЈА МЕДИЦИНЕ НА ЕНГЛЕСКОМ ЈЕЗИКУ**

**I. ОПШТЕ ОДРЕДБЕ**

***Полазне основе***

**Члан 1.**

1. Овим Правилником се уређује организовање и извођење наставе интегрисаних академских студија медицине првог и другог степена на енглеском језику на високошколској установи Универзитет у Београду – Медицински факултет (у даљем тексту – студије медицине на енглеском језику) у оквиру поља медицинских наука, а којим се стиче стручно звање „доктор медицине“ (Medical Doctor, MD)

***Дан студија на енглеском језику***

**Члан 2.**

(1) На Дан Факултета студентима са студија на енглеском језику се додељују признања за резултате постигнуте у студирању и раду.

(2) Дан студија на енглеском језику се обележава 18. марта

***Обим и трајање студија медицине на енглеском језику***

**Члан 3.**

1. Обим студија медицине на енглеском језику је 360 ЕСПБ (Европски Систем Преноса Бодова) који се стичу кроз 5364 часова теоријске и практичне наставе, самосталног рада студената и праксе у здравственим установама, а које активности се остварују у току 6 година (дванаест семестара).

***Знања и вештине које се стичу у току студија медицине на енглеском језику***

**Члан 4.**

(1) У току студија медицине на енглеском језику студент стиче знања и вештине и то:

1) потребно знање из оних наука на којима је заснована медицина и разумевање научног метода, што укључује и основе мерења биолошких функција, процену научно утврђених чињеница и анализу података;

2) разумевање структуре, функције и понашања здравих и болесних особа, као и односа између стања здравља и физичког и социјалног окружења особе;

3) одговарајуће познавање клиничких дисциплина и праксе, а које знање обезбеђује студенту да стекне кохерентну слику о менталним и физичким обољењима, о медицини и здравственој заштити са аспекта очувања и унапређења здравља, спречавања и сузбијања болести, раног откривања и благовременог лечења болести и повреда, рехабилитације и репродукцији човека;

4) потребно клиничко искуство стечено у здравственим установама под одговарајућим надзором.

***Организовање и извођење студија медицине на енглеском језику***

**Члан 5.**

(1) Студије медицине на енглеском језику се изводе у складу са општим принципима обављања делатности на Факултету, у складу са Статутом Факултета.

(2) Студије медицине на енглеском језику се обављају у оквиру делатности високог

образовања Факултета, а кроз студијски програм студија медицине на енглеском језику.

(3 Наставу на студијама медицине на енглеском језику изводе наставници и сарадници Факултета изабрани у академско звање за одговарајућу научну област, искључиво наенглеском језику, у складу са Законом о високом образовању.

(4) Део практичне наставе на енглеском језику могу да обављају и сарадници Факултета изабрани у одговарајућа стручна звања у складу са Законом и Статутом Факултета.

(5) Настава на студијама медицине на енглеском језику се обавља у институтима Факултета, наставним базама и здравственим установама са којима је Факултет закључио уговор о извођењу наставе.

(6) Настава на енглеском језику је јединствен процес који се обавља кроз предавања, семинаре, практичне вежбе, практичан рад у здравственим установама и провере знања.

(7) Пре почетка школске године сви наставници и сарадници на свакој катедри се изјашњавају да ли желе да учествују у настави на енглеском језику тако што потписују изјаву да су сагласни или нису сагласни да учествују у настави на енглеском језику. Руководилац наставе дужан је да стручној служби Факултета достави списак наставника и сарадника који ће учествовати у настави са потписаним изјавама најкасније до почетка семестра у коме се изводи настава из тог предемета.

(8) Уколико је за потребе организације наставе неопходно ангажовање наставника и сарадника који нису потписали изјаву из члана 4. става 7, руководилац предмета доставља Продекану за студије на енглеском језику захтев за ангажовање додатног наставног особља са образложењем. По овом захтеву Продекан за студије на енглеском језику доноси одлуку у року од 5 радних дана.

(9) Наставници и сарадници Факултета, као и наставници са других факултета се ангажују посебно за потребе наставе на енглеском језику и по правилу је обављају по испуњењу својих редовних радних обавеза, а у оквиру радног времена и ван радног времена.

(10) Студенти су обавезни да присуствују и да активно учествују у свим видовима наставе на енглеском језику и да испуњавају обавезе у настави у складу са чланом

66. Статута Факултета.

***Упис на студије медицине на енглеском језику***

**Члан 6.**

(1) У прву годину студија медицине на енглеском језику могу да се упишу лица на начин и под условима прописаним Законом, Статутом Медицинског факултета и овим Правилником.

(2)Kандидат при упису на студије медицине полаже пријемни испит, који се састоји од писаног теста и интервјуа, на енглеском језику.

(3) Кандидати који се у оквиру посебно дозвољене квоте уписују на студије медицине на енглеском језику у складу са међународним уговорима потписаним са Универзитетом у Београду, пријемни испит могу полагати на даљину -онлајн у складу са правилима о полагању пријемног испита утврђеним међународним уговорима, и сагласно Статуту Факултета.

(4) Поред општих услова прописаних Законом о високом образовању, и Статутом Факултета, кандидат подноси и одговарајући сертификат о познавању енглеског језика

(5) Услови из става 1. могу да буду додатно прецизирани у складу са међународним уговорима о посредовању и сарадњи са агенцијама за регрутовање студената.

***Студенти на студијама медицине на енглеском језику***

**Члан 7.**

(1) Уписом на прву годину студија медицине на енглеском језику лице стиче статус самофинансирајућег студента са којим се закључује уговор о студирању.

(2) Стицањем статуса студента Факултета лице прихвата права и обавезе студента сходно члановима 66.-67. Статута Факултета.

(3)Лицу престаје статус студента уколико је испуњен неки од услова из члана 69.

Статута Факултета.

(4) Дисциплинска одговорност студената у процесу наставе уређује се у складу са Статутом Факултета и Правилником о дисциплинској одговорности студената Универзитета у Београду.

(5) Студент или група студената са студија на енглеском језику који постигну изузетне резултате у учењу, научном или стручном раду и активностима на Факултету, могу да буду похваљени и награђени.

***Обим и остваривање студијског програма на енглеском језику***

**Члан 8.**

(1) Студије медицине на енглеском језику се остварују у складу са планом извођења наставе (члан 31. Статута Факултета) и временским оквирима у складу са чланом

32. Статута Факултета.

***Испити у оквиру студија на енглеском језику***

**Члан 9.**

(1) Испит је део система континуиране провере знања којим се утврђује да ли је студент овладао знањима и вештинама предвиђеним наставним програмом.

(2) Испит се полаже кроз завршни тест у писаној форми који је неопходно положити са прелазном оценом. За поједине предмете, пре полагања завршног теста потребно је положити практични испит. Уконачној оцени, поред поена са завршног теста и практичног дела испита, учествују и поени који се стичукроз континуирано оцењивање у току наставе из одређеног предмета.

(3) Испуњавањем предиспитних обавеза и полагањем испита студент може остварити

100 поена.

(4) Од укупног броја поена, најмање 30 а највише 70 поена мора бити предвиђено за активности и провере знања у току семестра (предиспитне обавезе). Број предиспитних поена који се стичу у току школске године одређује се за сваки предмет појединачно.

(5) Испити се организују у роковима и на начин који су предвиђени члановима 36.- 38. Статута Факултета.

(6) Оцењивање на испитима се врши у складу са чланом 35. Статута Факултета и овим Правилником.

(7) Испуњавањем обавеза у настави и на испитима у складу са чланом 39. Статута Факултета студент стиче право да се упише у наредну годину студија односно право на диплому доктора медицине.

***Прелазак са студија на енглеском језику на студије на српском језику и са студија на српском језику на студије на енглеском језику***

**Члан 10.**

(1) Студент уписан на студије медицине на енглеском језику може у току прве три године студија да пређе на студијски програм који се изводи на српском језику, у статус самофинансирајућег студента, у складу са одлуком Наставног већа, уколико је положио све испите са текуће и претходних школских година у редовним испитним роковима најкасније до почетка наредне школске године.

(2) Број студената који могу прећи са студија на енглеском на студије на српском језику по свакој години студија из става 1. износи максимално 10% од укупног броја студената уписаних на студије на енглсеком језику на тој години.

(3) Уколико број заинтересованих студената за прелазак са студија на енглеском на студије на српском језику превазилази 10% од укупног броја студената уписаних на студије на енглеском језику по години, формира се ранг листа заснована на просечној оцени коју је студент остварио током целокупних студија.

(4) Студент уписан на студије медицине на српском језику може у току студија да пређе на студијски програм који се изводи на енглеском језику ако у току једне школске године положи све испите са те и претходних година.

***Посебни случајеви уписа на студије на енглеском језику***

**Члан 11.**

(1) Студенти других медицинских факултета ван Универзитета у Београду могу да се упишу на студије на енглеском језику на Медицинском факултету у Београду ако су остварили најмање 60 ЕСПБ бодова на студијском програму академских студија на другом факултету, ако су положили све испите са претходних година на основу еквиваленције и на основу споразума о преносу ЕСПБ бодова и ако поседују знање енглеског језика у складу са чланом 5 став 4.

(2) Прелаз из става 1. одобрава се само пре почетка школске године под условом да је студент испунио услове за прелаз из става 1. овог члана.

(3) Одбор руководилаца предмета студија медицине на енглеском језику може да утврди додатне критеријуме за упис студената из става 1.

(4) Студенти из става 1. не могу да се упишу на Медицински факултет у Београду уколико им је до окончања студијског програма на другом медицинском факултету на који су уписани остало мање од 60 ЕСПБ бодова.

(5) Одлуку о преласку доноси Декан Mедицинског факултета на предлог Продекана и Координационог тела за енглеску наставу, а мишљење о признавању испита доноси Катедра уже научне области.

(6) На одлуку Декана, студент може да поднесе жалбу Савету Факултета у року од три дана од објављивања одлуке на огласној табли Факултета.

**II. ОРГАНИЗАЦИЈА РУКОВОЂЕЊА СТУДИЈАМА МЕДИЦИНЕ НА ЕНГЛЕСКОМ ЈЕЗИКУ**

***Права и обавезе Продекана за студије медицине на енглеском језику***

**Члан 12.**

(1) Продекана за студије медицине на енглеском језику (у даљем тексту Продекан) бира

Савет Mедицинског факултета на предлог Декана, из реда професора.

(2) Обавезе Продекана су да:

1) организује, усклађује и руководи извођењем наставе на енглеском језику;

2) руководи Координационим телом и Одбором руководилаца предмета студија медицине на енглеском језику и предлаже дневни ред седница;

3) предлаже Декану и Савету Факултета акте који се односе на наставу на енглеском језику, у складу Статутом и овим Правилником;

4) предлаже Одбору руководилаца предмета студија медицине на енглеском језику,

Декану и Савету мере за унапређење наставе на енглеском језику;

5) спроводи одлуке Декана, већа Факултета и Савета;

6) предлаже Декану именовање и разрешење Руководилаца предмета на енглеском језику;

7) разматра захтеве студената;

8) контролише извођење наставе на енглеском језику;

9) даје упутства на основу Статута, овог Правилника и других општих аката;

10) обавља и друге послове утврђене законом, Статутом и актима Факултета.

(3) Продекан је самосталан у обављању послова из свог делокруга, а за свој рад одговоран је Декану и Савету.

(4) Продекан најмање једном годишње подноси извештај Декану и Савету.

***Координационо тело***

**Члан 13.**

(1) Координационо тело студија медицине на енглеском језику (у даљем тексту: Координационо тело) формира Продекан за енглеску наставу (у даљем тексту: Продекан) ради разматрања питања из делокруга студија медицине на енглеском језику и заузимања ставова о њима.

(2) Чланове Координационог тела именује Декан на предлог Продекана.

(3) Продекан руководи радом Координационог тела.

(4) У раду Координацоног тела учествује координатор службе студија медицине на енглеском језику.

(5) У раду Координационог тела могу да учествују и представници студентског одбора уколико се разматрају питања која су од непосредног значаја за студенте у оквиру студија медицине на енглеском језику, на позив Продекана или на молбу Председника студентског одбора уз сагласност Продекана.

***Руководилац предмета на енглеском језику***

**Члан 14.**

(1) За организацију и одвијање наставе на енглеском језику на претклиничким и клиничким предметима задужен је руководилац предмета на енглеском језику.

(2) На предлог Продекана, по прибављеном мишљењу катедре, Декан именује руководиоца предмета на енглеском језику, за период од три школске године.

(3) Уколико за предмет обавезне наставе није формирана Катедра уже научне области, Декан именује руководиоца тог предмета на предлог Продекана.

(4) Уколико се на истој Катедри одвија настава на више од једног предмета, сваки предмет има свог руководиоца наставе.

(5) За руководиоца предмета на енглеском језику може да буде именован наставник са катедре одговарајуће уже научне области, за кога се оцени да у мандатном периоду за који се бира може најбоље да обавља ту функцију и који писменом изјавом потврди да није ангажован ни у ком виду делатности којом би дошао у сукоб интереса, у складу са Статутом Медицинског факултета у Београду.

(6) По истеку мандата исто лице може да буде поново именовано за руководиоца предмета на енглеском језику.

(7) По избору новог руководиоца предмета, претходни руководилац је дужан да новоизабраном преда архиву предмета и упозна га у потпуности са задужењима и обавезама.

***Дужности руководиоца предмета на енглеском језику***

**Члан 15.**

(1) Дужности руководиоца предмета на енглеском језику су:

1) да обезбеђује одвијање свих видова наставе који се одвијају у оквиру предмета као и обављање потребних административних послова везаних за обављање наставе у сарадњи са одговарајућим шефовима катедри и руководиоцима из члана 13 овог Правилника;

2) да обезбеди пуну транспарентност рада и могућност демократског изјашњавања свих чланова катедре који учествују у настави на енглеском језику о питањима од значаја за наставу на енглеском језику на одговарајућем предмету;

3) да заједно са одговарајућим шефовима катедри и руководиоцима из члана 13 овог Правилника обезбеди уједначено и рационално коришћење људских и материјалних ресурса при обављању делатности наставе на енглеском језику;

4) да благовремено информише студенте о свим видовима наставе и проверама знања и редовно ажурира садржај интернет странице предмета на сајту Факултета.

5) да организује спровођење одлука Продекана за студије медицине на енглеском језику, као и Савета Факултета, већа Факултета, Колегијума Декана и Катедре уколико се оне односе на наставу на енглеском језику;

6) да заступа заједничке интересе и права чланова катедре и организационе јединице укључених у наставу на енглеском језику;

7) да обезбеди приступ информацијама од значаја за обављање наставе на енглеском језику свим члановима катедре под једнаким условима;

8) да у сарадњи са одговарајућим шефом катедре контролише начин коришћења и располагање средствима која је Факултет обезбедио по основу одвијања наставе на енглеском језику;

9) одговара за радну дисциплину у оквиру одвијања наставе на енглеском језику;

10) да спречава наношење штете имовини, недисциплину и злоупотребу функције у оквиру одвијања наставе на енглеском језику;

11) подноси извештај о раду у оквиру наставе на енглеском језику на захтев Продекана и Координационог тела;

12) обавља и друге послове које му повере Декан и Продекан.

***Разрешење дужности руководилаца предмета на енглеском језику***

**Члан 16.**

(1) Декан може да, уз консултацију Продекана за студије на енглеском језику, разреши од дужности руководиоце за поједине предмете студија на енглеском језику, у случају неизвршавања обавеза из члана 14 или из других разлога.

***Одбор руководилаца предмета за студије медицине на енглеском језику***

**Члан 17.**

(1) Одбор руководилаца предмета за студије медицине на енглеском језику (у даљем тексту Одбор) чине руководиоци предмета на енглеском језику, Продекан за студије медицине на енглеском језику и чланови координационог тела.

(2) Одбор сазива Продекан ради разматрања питања везаних за наставу и његовим радом руководи као председавајући.

(3) У раду Одбора руководиоца могу да учествују и представници студентског одбора уколико се разматрају питања која су од непосредног значаја за студенте у оквиру студија медицине на енглеском језику, на позив Продекана или на молбу Председника студентског одбора уз сагласност Продекана.

***Координатор године за наставу на енглеском језику***

**Члан 18.**

1. Продекан именује координаторе године за сваку годину студија из редова руководилаца наставе.
2. Координатор године дужан је да:

* у договору са руководиоцима предмета са године за коју је задужен састави распоред одвијања наставе за сваки семестар и исти постави на веб страницу године на сајту наставе на енглеском језику
* у договору са руководиоцима предмета са године за коју је задужен координира термине наставних активности ван редовног распореда (надокнаде, консултације и слично) тако да не долази до преклапања термина

***Радне групе које формира Продекан***

**Члан 19.**

(1) Продекан може, по потреби, да именује радне групе које се баве појединим питањима од значаја за рад и развој студија медицине на енглеском језику.

***Студентски одбор за наставу на енглеском језику***

**Члан 20.**

(1) Студентски одбор за студије медицине на енглеском језику (у даљем тексту Студентски одбор, назив на енглеском Students’ Board) је орган преко којег студенти са студија медицине на енглеском језику остварују своја права и штите своје интересе на Факултету.

(2) Студентски одбор је секција Студентског парламента Медицинског факултета Универзитета у Београду.

(3) Састав, организација, начин избора, права и дужности чланова, надлежности и начин рада Студентског одбора утврђени су Статутом Студентског парламента и Правилником Студентског одбора.

***Етичка правила у наставном раду на студијама медицине на енглеском језику***

**Члан 21.**

(1) Наставници, сарадници и друго особље укључено у наставу на енглеском језику дужни су да поштују одредбе Кодекса професионалне етике на Универзитету у Београду („Гласник Универзитета у Београду“, бр. 193/16 и 229/21)

(2) Основна етичка начела, у смислу овог Кодекса, су:

1. Слобода мишљења и изражавања

2. Колегијалност

3. Интегритет

4. Уживање и поштовање права

5. Поштовање интегритета и достојанства личности

6. Аутономија научног и наставног рада

7. Једнакост и праведност

8. Академска честитост

10. Професионалност

11. Забрана дискриминације

12. Забрана узнемиравања

13. Начело непристрасности

14. Начело одговорност

(3) Посебно у смислу начела професионалности, чланови академске заједнице дужни су своје обавезе према студентима, колегама и запосленима да извршавају савесно и професионално држећи се начела објективности, непристрасности и међусобног уважавања.

(4) У случају повреде Кодекса и Начела из ставова 1-3 овог члана, покреће се поступак пред органима Факултета и Универзитета., у складу са Правилником о поступку утврђивања етичке одговорности на Универзитету у Београду („Гласник Универзитета у Београду“, бр.229). Одлуке донете у поступку примене Етичког кодекса делују својим ауторитетом и могу бити основ за доношење одлуке у смислу Закона о високом образовању.

**III. СТУДИЈСКИ ПРЕДМЕТИ**

***Стицање ЕСПБ бодова на студијама медицине на енглеском језику***

**Члан 22.**

(1) ЕСПБ бодови се стичу на основу члана 33. Статута Факултета, а у складу са овим Правилником.

(2) Студент стиче ЕСПБ бодове остваривањем обавеза у настави и прикупљањем поена на проверама знања.

(3) Број ЕСПБ бодова који се стичу по ставу 2. овог члана је утврђен студијским програмом за сваку годину студија и за сваки предмет, а на основу обима ангажовања студента у испуњавању обавеза из члана 33. став 3. Статута Факултета.

(4) Студент стиче ЕСПБ бодове по основу провере знања уколико је добио завршну оцену најмање 6 (шест), а за изборне предмете описну оцену (положио).

***Студијски предмети прве године интегрисаних студија медицине на енглеском језику***

**Члан 23.**

1. На првој години интегрисаних академских студија медицине похађа се теоријска и практична настава и врши се провера знања и вештина из следећих предмета:

|  |  |  |
| --- | --- | --- |
| НАЗИВ | Семестар у коме се похађа теоријска и практична настава | Број часова наставе или ангажовање студента |
| 1) Анатомија(АНАТ) | I+II | 270 |
| :2) Хистологија и ембриологија (ХИСT) | I+II | 165 |
| 3) Хумана генетика  (ХУГE) | I | 75 |
| 4) Енглески језик I (ЕНГЛ1) - Колоквијум | I+II | 60 |
| 5) Медицина и друштво  (МИДР) - Колоквијум | I | 60 |
| 6) Основи клиничке праксе I (ОКП1) - Колоквијум | I | 30 |
| 7) Прва помоћ (ПП) -  Колоквијум | II | 30 |
| 8) Изборни предмети (2) (ИЗБ1) | I +II | 30  +  30 |
| 9) Обавезе у настави |  | 60 |
| У к у п н о |  | 810 |

1. Обавезе у настави на првој години обухватају обавезе распоређене по предметима:

1. Основи примене рачунара – 30 часова

2. Безбедност на раду – 30 часова

1. ЕСПБ бодови се на првој години стичу сходно члану 22. Правилника и то:

|  |  |  |
| --- | --- | --- |
| Назив | ЕСПБ бодови | Оцењивање |
| 1) Анатомија (АНАТ) | 22 | бројчано |
| 2) Хистологија и ембриологија (ХИСТ) | 13 | бројчано |
| 3) Хумана генетика (ХУГЕ) | 5 | бројчано |
| 4) Енглески језик I (ЕНГЛ 1) | 3 | описно |
| 5) Медицина и друштво**(**МИДР)-колоквијум | 3 | описно |
| 6) Основи клиничке праксе(ОКП 1)-колоквијум | 1 | описно |
| 7) Прва помоћ (ПП)- колоквијум | 1 | описно |
| 8) Изборни предмети (2) (ИЗБ1) | 3+3 | описно |
| 9) Обавезе у настави | 6 |  |
| Укупно | 60 |  |

Студенти по обављеној настави из предмета Основи примене трачунара и безбедност на раду, полажу тест и добијају потврду о положеном тесту.

(4) ЕСПБ бодове по основу обавеза у настави студент стиче по положеним свим испитима и колоквиијумима са прве године студија.

**Члан 24.**

1. На другој години интегрисаних академских студија медицине похађа се теоријска и практична настава и врши се провера знања и вештина из следећих предмета:

|  |  |  |
| --- | --- | --- |
| Назив | Семестар у  коме се  похађа  теоријска и  практична  настава | Број часова  наставе или  ангажовање студента |
| 1) Медицинска  физиологија (ФЗЛО) | III+IV | 268 |
| 2) Медицинска  биохемија и хемија  (БИХЕ) | III+IV | 237 |
| **3**) Микробиологија  (МИКР) | III+IV | 135 |
| 4) Имунолгија (ИМН) | III | 60 |
| 5) Основи клиничке  праксе (ОКП 2)-  Колоквијум | III +IV | 60 |
| 6) Енглески II -  Колоквијум | III+IV | 60 |
| 7) Изборни предмети  (ИЗБ 2) | III+IV | 30+30 |
| Укупно |  | 880 |

1. ЕСПБ бодови се на другој години стичу сходно члану 22. Правилника и то:

|  |  |  |
| --- | --- | --- |
| Назив | ЕСПБ  бодови | Оцењивање |
| 1) Медицинска физиологија (ФЗЛО) | 18 | бројчано |
| 2) Медицинска биохемија и хемија  (БИХЕ) | 14 | бројчано |
| 3) Микробиологија (МИКР) | 12 | бројчано |
| 4) Имунологија (ИМН) | 4 | бројчано |
| 5) Основи клиничке праксе II (ОКП 2) | 3 | описно |
| 6) Енглески језик II (ЕНГЛ 2) | 3 | описно |
| 7) Изборни предмети (2) (ИЗБ2) | 3+3 | описно |
|  | 60 |  |

**Члан 25.**

1. На трећој години интегрисаних академских студија медицине похађа се теоријска и практична настава и врши се провера знања и вештина из следећих предмета:

|  |  |  |
| --- | --- | --- |
| Назив | Семестар у  коме се похађа  теоријска и  практична  настава | Број часова  наставе или  ангажовање  студента |
| 1) Патологија (ПАТА) | V+VI | 225 |
| 2) Патолошка  физиологија (ПАТФ) | V+VI | 175 |
| 3) Клиничка  пропедвтика (ИНТП) - | V+VI | 105 |
| 4) Фармакологија са  токсикологијом  (ФАРМ) | V+VI | 112 |
| 5) Епидемиологија | V+VI | 55 |
| 6) Биофизика у  радиологији -  Колоквијум | V | 10 |
| 7) Медицинска  статистика и информатика (СТАТ) | V | 50 |
| 8) Изборни предмети  (ИЗБ3) | V+VI | 30+30 |
| Укупно |  | 792 |

(2) ЕСПБ бодови се на другој години стичу сходно члану 22. Правилника и то:

|  |  |  |
| --- | --- | --- |
| Назив | ЕСП Бодови | Оцењивање |
| 1) Патологија (ПАТ) | 17 | бројчано |
| 2) Патолошка физиологија  (ПАТФ) | 11 | бројчано |
| 3) Клиничка пропедевтика  (ИНТП) | 9 | описно |
| 4) Фармакологија са  токсикологијом (ФАРМ) | 9 | бројчано |
| 5) Епидемиологија | 4 | бројчано |
| 6) Биофизика у радиологији | 1 | описно |
| 7) Медицинска статистика и  информатика (СТАТ) | 3 | бројчано |
| 8) Изборни предмети (ИЗБ 3) | 3+3 | описно |
| Укупно | 60 |  |
|  |  |  |

1. ЕСПБ бодове по основу обавеза у настави студент стиче по положеним свим испитима са треће године студија.

**Члан 26.**

1. На четвртој години интегрисаних академских студија медицине похађа се теоријска и практична настава и врши се провера знања и вештина из следећих предмета:

|  |  |  |
| --- | --- | --- |
| Назив | Семестар у  коме се  похађа  теоријска и  практична  настава | Број часова  наставе или  ангажовање  студента |
| 1) Интерна медицина  (ИНТМ) | VII+VIII | 400 |
| 2) Инфективне болести  (ИНФБ) | VII+VIII | 95 |
| 3) Неурологија (НЕУР) | VII | 90 |
| 4) Психијатрија (ПСИХ) | VIII | 90 |
| 5) Дерматовенерологија  (ДЕРМ) | VII | 75 |
| 6) Клиничка  микробиологија  (КЛМИ) | VII | 15 |
| 7) Клиничка биохемија  (КЛБИХЕ) | VII | 15 |
| 8**)** Радиологија (РАД) | VII+VIII | 60 |
| 9) Изборни предмети  (ИЗБ 4) | VII+VIII | **30+30** |
| 10) Обавезе у настави |  | 30 |
| Укупно |  | 930 |

1. Обављена клиничка пракса из Интерне медицине је услов за упис у пету годину студија.
2. ЕСПБ бодови на четвртој години интегрисаних академских студија медиицне се стичу сходно члану 22. Правилника.

|  |  |  |
| --- | --- | --- |
| Назив | ЕСПБ бодови | Оцењивање |
| 1) Интерна медицина  (ИНТМ) | 24 | бројчано |
| 2) Инфективне болести  (ИНФБ) | 6 | бројчано |
| 3) Неурологија (НЕУР) | 6 | бројчано |
| 4) Психијатрија (ПСИХ) | 6 | бројчано |
| 5) Дерматовенерологија  (ДЕРМ) | 5 | бројчано |
| 6) Клиничка микробиологија (КЛМИ) | 1 | Описно |
| 7) Клиничка биохемија  (КЛБИХЕ) | 1 | описно |
| 8) Радиологија (РАД) | 3 | бројчано |
| 9) Изборни предмети  (ИЗБ 4) | 3+3 | описно |
| 10) Обавезе у настави | 2 | - |
| Укупно | 60 |  |

1. ЕСПБ бодови по основу обавеза у настави студент стиче након положеног испита из Интерне медицине и након обављене клиничке праксе из Интерне медицине

**Члан 27.**

1. На петој години интегрисаних академских студија медицине похађа се теоријска и практична настава и врши се провера знања и вештина из следећих предмета:

|  |  |  |
| --- | --- | --- |
| Назив | Семестар у коме се похађа  теоријска и  практична  настава | Број часова  наставе или  ангажовање  студента |
| 1) Хирургија  (ХИР) | IX+X | 402 |
| 2) Гинекологија  и акушерство  (ГИН) | IX+X | 180 |
| 3) Педијатрија  (ПЕД) | IX+X | 180 |
| 4) Социјална  медицина  (СОЦМ) | IX | 45 |
| 5) Нуклеарна  медицина  (НУКМ) | IX | 30 |
| 6) Изборни  предмети (ИЗБ 5) | IX+X | 30+30 |
| 7) Обавезе у  настави |  | 30 |
| Укупно |  | 927 |

1. Обављена клиничка пракса из Хирургије је услов за упис у шесту годину студија.
2. ЕСПБ бодови на петој години студија интегрисаних академских студија медицине се стичу сходно члану 22. Правилника.

|  |  |  |
| --- | --- | --- |
| Назив | ЕСПБ бодови | Оцењивање |
| 1) Хирургија(ХИР) | 26 | бројчано |
| 2) Гинекологија и  акушерство (ГИН) | 10 | бројчано |
| 3) Педијатрија (ПЕД) | 10 | бројчано |
| 4) Социјална медицина  (СОЦМ) | 3 | бројчано |
| 5) Нуклеарна медицина  (НУКМ) | 3 | бројчано |
| 6) Изборни предмети (ИЗБ) | 3+3 | описно |
| 7) Обавезе у настави | 2 | - |
| Укупно | 60 |  |

1. ЕСПБ бодове по основу обаваза у настави студент стиче по положеном испиту из Хирургије и након обављене клиничке праксе из Хирургије.

**Члан 28.**

1. На шестој години интегрисаних академских студија медицине похађа се теоријска и практична настава и врши се провера знања и вештина из следећих предмета:

|  |  |  |
| --- | --- | --- |
| Назив | Семестар  у коме се похађа теоријска  и практична  настава | Број часова  Наставе или  ангажовање  студента |
| 1) Оториноларингологија  (ОРЛ) | XI | 90 |
| 2) Хигијена са медицинском  екологијом (ХИГ) | XI | 75 |
| 3) Медицина рада (М.Р) | XI | 60 |
| 4) Офталмологија (ОФТ) | XI | 75 |
| 5) Судска медицина  (СУДМ) | XI | 75 |
| 6) Клиничка фармакологија  (КЛФА) | XI | 48 |
| 7) Клиничка онкологија  (КЛОНКО) | XI | 60 |
| 8)Физикална медицина и  рехабилитација (РЕХА) | XI | 45 |
| 9) Изборни предмет (ИЗБ11) | XI | 30 |
| 10) Клинички стаж | XII | 435 |
| 10) Дипломски -завршни рад |  | **32** |
| Укупно |  | 1025 |
|  |  |  |

1. Клинички стаж се састој ииз следећих области:

* Хирургије – 90 часова
* Интерне медицине – 90 часова
* Педијатрије – 90 часова
* Гинекологије и акушерства – 60 часова
* Опште медицине – 105 часова

1. ЕСПБ бодови на шестој години интегрисаних академских студија медицине се стичу сходнпо члану 22. Правилника и то:

|  |  |  |
| --- | --- | --- |
| Назив | ЕСПБ бодови | Оцењивање |
| 1) Оториноларингологија  (ОРЛ) | 6 | бројчано |
| 2) Хигијена са  медицинском екологијом  (ХИГ) | 5 | бројчано |
| 3) Медицина рада (М.Р) | 3 | бројчано |
| 4) Офталмологија (ОФТ) | 5 | бројчано |
| 5) Судска медицина  (СУДМ) | 6 | бројчано |
| 6) Клиничка фармакологија  (КЛФА) | **3** | бројчано |
| 7) Клиничка онкологија  (КЛОНКО) | 2 | описно |
| 8)Физикална медицина и  рехабилитација (РЕХА) | 3 | бројчано |
| 6) Изборни предмети (ИЗБ 11) | 4 | описно |
| 9)Клинички стаж | 19 | описно |
| 10)Израда дипломског рада | 4 | - |
| Укупно | 60 |  |

1. Сви испити по годинама студија се морају полагати по редоследу по годинама студија.
2. Руководилац наставе је дужан да организује извођење свих часова обавеза у настави наведених у чл. 23-28. Правилника.

**IV. ОРГАНИЗАЦИЈА НАСТАВЕ**

***Програм и план извођења наставе у оквиру студија медицине на енглеском језику***

**Члан 29.**

(1) Руководилац предмета за енглеску наставу и чланови Катедре који учествују у настави на енглеском језику утврђују план и програм извођења наставе за наредну школску годину који се доставља Продекану и Координационом телу на усвајање најкасније до почетка летњег семестра текуће школске године.

(2) Усвојени план и програм наставе се објављује најкасније десет дана пре почетка наставе из одговарајућег предмета у школској години на коју се односи и доступан је јавности на интернет страници Факултета и обавезујући је за наставнике, сараднике и студенте.

***Трајање зимског и летњег семестра на студијама медицине на енглеском језику***

**Члан 30.**

Зимски и летњи семестар за студенте наставе на енглеском језику се одвијају у временском периоду који је утврђен Статутом и општим актима Факултета.

***Извођење наставе и присуство студената на студијама медицине на енглеском језику***

**Члан 31.**

(1) Настава на енглеском језику се изводи кроз предавања, семинаре, практичне вежбе и друге облике наставе.

(2) План и програм за студенте наставе на енглеском језику се доноси према члану 31. Статута Факултета.

(3) План и програм наставе на енглеском језику усваја Координационо тело.

(4) Руководилац наставе је дужан да обезбеди приближно равномерно ангажовање свих чланова Катедре који су се изјаснили да су сагласни да учествују у настави на енглеском језику, а у складу са специфичностима наставе (звање наставника, однос практичне и теоријске наставе и друго).

(5) Похађање наставе је основа за стицање поена по основу редовности похађања наставе.

(6) Евиденција присуства студената се врши на начин на који одреди Катедра. До потпуне имплементације електронског регистровања присуства студената, евиденција се води у индивидуалним студентским картонима.

(7) Број студената за предавања на свакој години студија се одређује пре почетка школске године сходно укупном броју уписаних студената по години студија, а у складу са критеријумима Министарства просвете.

(8) Због специфичности наставе на енглеском језику број студената по групи за семинаре на институтским предметима је 15-25 студената, а на клиничким предметима 10-15 студената.

(9) Због специфичности наставе на енглеском језику група за практичне вежбе из базичних (институтских) медицинских предмета предвиђа 15-25 студената по групи.

(10) На клиничким предметима предвиђа се 7-10 студената у групи за практичне вежбе.

(11) На предметима Клиничка пропедевтика, Неурологија, Гинекологија и акушерство, ОРЛ и Офталмологија, предвиђа се 5-7 студената у групи за практичне вежбе.

(12) Максимални број студената по групи из ставова 7-10 може бити прекорачен ако је то неопходно ради рационалне организације наставе.

(13) За сваку школску годину студија руководилац предмета на енглеском језику предлаже број група за предавања, семинаре и вежбе Продекану који овај предлог после разматрања упућује на усвајање Координационом телу. Координационо тело може да коригује предложени број група, а у циљу финансијске и кадровске рационализације.

***Надокнада пропуштене наставе***

**Члан 32.**

(1) Студент може да надокнади пропуштену наставу из одређеног предмета, уколико није изостао са више од 30% наставе у току школске године, на начин који утврди Руководилац наставе

(2) Студент је дужан да надокнади све пропуштене вежбе и 80% пропуштених семинара да би оверио семестар (годину студија).

(3) Уколико је студент пропустио више од 50% предавања не стиче поене по основу похађања наставе, али се сматра да је испунио услов за излазак на испит.

(4) Студент који је пропустио практичну наставу у обиму већем од 30% понавља годину студија.

(5) Студент има право на једну надокнаду вежбе по семестру по предмету без плаћања. Остале надокнаде вежби плаћа према важећем Ценовнику Савета Факултета за студије на енглеском језику.

(6) Студенти који представљају Факултет на домаћим и међународним манифестацијама имају право на оправдан изостанак са свих облика наставе током трајања поменутих активности.Ово се односи на један догађај по семестру и за то је неопходно да студент приложи одговарајућу потврду о учешћу.

***Консултације на настави на енглеском језику***

**Члан 33.**

(1) Студенти медицине на енглеском језику имају могућност консултација са наставником/сарадником у настави. Ове консултације су факултативне и не улазе у укупни фонд часова наставе. Ове консултације могу бити индивидуалне или у мањим групама.

(2) Консултације се обављају без финансијске надокнаде и радна су обавеза наставника и сарадника који учествују у настави на енглеском језику,у складу са чл.164. Статута Факултета. Руководилац предмета је дужан да обезбеди равномерну расподелу одржавања консултација.

(3) Вид и временско трајање консултације договарају студенти са изабраним наставником/сарадником .

(4) Консултације се изводе у просторијама Факултета или преко званичне платформе Факултета за учење на даљину.

(5) У току извођења колоквијума и у испитном року консултације не може да држи наставник/наставници који састављају тест за тај колоквијум/испит.

***Научноистраживачки рад студената на енглеском језику***

**Члан 34.**

1. Студенти медицине на енглеском језику имају право да учествују у изради студентских радова према критеријумима који су одређени посебним актом (Правилник о раду Центра за стручни и научно-истраживачки рад студената - ЦСНИРС).

(2) Научноистраживачки рад студената организационо уређује Студентски одбор кроз активност свог представника за сарадњу са ЦСНИРС-ом и уз подршку Координационог тела.

Студентски одбор одређује представника и заменика из реда студената студија медицине на енглеском језику који:

1) учествује у раду ЦСНИРС-а

2) води рачуна о благовременом извршавању обавеза и поштовању свих рокова

3) благовремено и континуирано информише и стимулише студенте на студијама на енглеском језику о делатностима везаним за научноистраживачки рад студената.

4) одговара за организовано учешће студената студија на енглеском језику на стручним конгресима у земљи и иностранству

5) учествује у организовању конкурса за пријем студентских научно-истраживачких радова и стара се о његовом извршењу

6) учествује у организацији и реализацији смотре студентских научно- истраживачких радова (Мини симпозијум) на Медицинском факултету Универзитета у Београду

7) учествује у организацији трибина у текућој школској години, које за циљ имају континуирану едукацију студената у вези са свим фазама научно-истраживачког рада.

8) бар једном годишње подноси извештај о свом раду и научноистраживачкој делатности студената Продекану и Студентском одбору.

(3) Студентски одбор обавештава Продекана и Координационо тело енглеске наставе о избору свог представника и заменика за сарадњу са ЦСНИРС-ом.

***Израда завршног рада на студијама на енглеском језику***

**Члан 35.**

(1) Студије медицине на енглеском језику се завршавају полагањем свих предвиђених

испита, довршавањем осталих студијских обавеза и израдом завршног рада у складу са студијским програмом.

(2) Полагање завршног рада се састоји из израде и одбране завршног рада у складу са студијским програмом. Израда и одбрана завршног рада доноси студенту 8 ЕСПБ.

(3) Теме завршног рада студената дају чланови Катедре који учествују у настави на енглеском језику на захтев руководиоца наставе предмета.

(4) Обавеза свих наставника и сарадника са докторатом који учествују у настави на енглеском језику је да предложе једну, а највише две теме годишње, због равномерног учешћа свих у менторству завршних радова студената.

(5) Руководиоци предмета достављају студентској служби за студије на ЕНГ језику комплетан списак ментора и тема.

(6) Неискоришћена тема може се поновити за следећу школску годину.

(7) Једном одбрањена тема не може се више поновити.

(8) Коначну листу тема утврђује Координационо тело за сваку школску годину и објављује на интернет страници Факултета.

(9) У последњој години студија, а најкасније до почетка XII семестра студент бира тему завршног рада. Изабрана тема уписује се у индекс студента. Евиденцију о одбрањеним темама води административни секретар катедре и редовно обавештава руководиоца предмета.

11) Одбрана завршног рада је јавна и полаже се пред комисијом од три члана. Један члан комисије је ментор, а остала два одређује руководилац из редова наставника и сарадника Факултета који учествују у настави на енглеском језику у договору са ментором.

(10) Студент предаје урађени завршни рад комисији, која у року од 15 дана оцењује рад.

Уколико комисија позитивно оцени рад, заказује се јавна одбрана завршног рада преко референата за наставу на енглеском језику. Комисија у договору са студентом одређује датум одбране рада, који се објављује на интернет страници Факултета.

(11) Студент се ослобађа израде завршног рада уколико је:

* у току студија израдио најмање два студентска рада, од којих бар у једном био први аутор, или,
* je у току студија објавио један рад у часопису са рецензијом.

О наведеним радовима мора да постоји писани доказ, при чему студентски радови који нису прошли факултетску рецензију не могу да замене завршни рад.

(12) Завршни рад се оцењује описном оценом (одбранио). Тема завршног рада и описна оцена се уписују у диплому. Уколико претходно урађени студентски радови замењују завршни рад, у диплому се као тема рада уписује тема, односно рад по избору студента и уноси описна оцена.

(13) Након одбрањеног завршног рада студент предаје исти у електронској форми

ЦИБИД-у и о томе му се издаје потврда.

***Контрола квалитета и унапређење квалитета наставе на енглеском језику***

**Члан 36.**

(1) Контрола квалитета наставе на енглеском језику се обавља надзором који врше чланови координационог тела, Комисија за контролу наставе на енглеском језику и Центар за обезбеђивање квалитета и унапређење наставе на Медицинском факултету.

(2) У оквиру процеса самовредновања наставе на енглеском језику међу студентима се врши обавезна евалуација студијских програма, наставних процеса и система провере знања, наставног особља, уџбеника и литературе, простора и опреме, као и осталих параметара релеватних за контролу и унапређење квалитета наставе.

(3) Евалуација из става 2. овог члана је анонимна. Студенти попуњавају евалуациону анкету за сваки предмет на крају сваког семестра у папирном или електронском облику.

(4) Попуњавање евалуационе анкете је обавеза студената и представља услов за оверу одговарајућег семестра.

(5) Евалуациону анкету саставља Комисија за контролу наставе на енглеском језику у сарадњи са Координационим телом, стручним службама и представником Студентског одбора

(6) Попуњавање евалуационе анкете на свакој академској години организују представници студената које одређује Студентски одбор. Анализу анкете спроводи Студентски одбор и резултате обједињено за све предмете доставља Координационом телу најдаље две недеље по завршетку семестра. Анкета се изводи анонимно, без присуства наставника или сарадника у настави

(7) Координационо тело на основу извештаја Комисије за контролу наставе на енглеском језику и анализе евалуационих анкета сачињава извештај о квалитету наставе на енглеском језику и предлог мера за побољшање квалитета. О кључним елемнтима овог извештаја обавештавају се руководиоци наставе и представници студентског одбора ради давања мишљења.

(8) На основу извештаја о квалитету наставе и прибављених мишљења из претходног става, Продекан доноси мишљење о оцени квалитета студијских програма, наставе и услова рада и доставља га Декану.

**V. ПРОВЕРA ЗНАЊА И ВЕШТИНА**

***Оцењивање***

**Члан 37.**

(1) Завршна оцена је бројчани или описни исказ којим се утврђује степен у коме је студент овладао знањима и вештинама предвиђеним наставним програмом за предмет и збир је свих поена остварених у току извођења наставе и на испиту.

(2) Студент чије знање и вештине испуњавају и превазилазе све захтеве за даље успешно праћење наставе или обављање професије има 91-100 поена и оцену 10 (изузетан; А+).

(3) Студент чије знање и вештине испуњавају све захтеве за даље успешно праћење наставе или обављање професије има 81-90 поена и оцену 9 (одличан; А).

(4) Студент чије знање ивештине испуњавају највећи део захтева за даље успешно праћење наставе или обављање професије има 71-80 поена и оцену 8 (врло добар; Б)

(5) Студент чије знање и вештине испуњавају већи део захтева за даље успешно праћење наставе или обављање професије има 61-70 поена и оцену 7 (добар; Ц).

(6) Студент чије знање и вештине задовољавају минималне захтеве за даље успешно праћење наставе или обављање професије има 51-60 поена и оцену 6 (довољан; Д).

(7) Студент чије знање и вештине из става 1 овог члана не задовољавају минималне захтеве за даље успешно праћење наставе или обављање професије није остварио потребан минимум из става 6 овог члана те добија оцену 5 (није положио; Ф) или описну оцену “није положио”.

(8) Студент стиче ЕСПБ бодове предвиђене за тај предмет тек након положеног испита.

***Бројчано оцењивање***

**Члан 38.**

(1) На предметима на којима је утврђено да је завршна оцена бројчана, ова оцена се формира на основу следећег:

* уредност у похађању наставе и активност на настави – до 10 поена (до 10% завршне оцене). Руководилац предмета, уз сагласност Катедре, одређује начин расподеле ових поена
* резултата на колоквијумима – до 20 поена (до 20% завршне оцене)
* практични испит – до 20 поена (до 20% завршне оцене)
* завршни тестови провере теоретског знања – до 50 поена (до 50% завршне оцене).
* на предметима где се не полаже практични испит, завршни тест учествује са до 70 поена у формирању оцене (до 70% завршне оцене).

***Колоквију.м***

**Члан 39.**

(1) Колоквијумом се проверава стечено знање или овладавање вештинама за дидактичку/логичку целину у оквиру предмета.

(2) Колоквијум се организује у току наставе у циљу обезбеђивања сталног рада студената и континуираног оцењивања резултата рада студената.

(3) На претклиничким предметима број колоквијума зависи од броја часова наставе и не може бити већи од 4 (четири).

(4) На клиничким предметима колоквијумом се проверавају и знање и вештине, па одлуку о броју колоквијума доноси руководилац предмета на енглеском језику и чланови Катедре који учествују у настави на енглеском језику.

(5) Број и термине колоквијума предлаже руководилац предмета на енглеском језику и чланови Катедре који учествују у настави на енглеском језику у оквиру плана наставе за наредну школску годину.

(6) Колоквијум се полаже писмено или се односи на проверу вештина. Уколико се полаже писмено, колоквијум може да буде у облику теста или есеја. Уколико се колоквијум односи на вештине, он се изводи тако што студент практично показује да је овладао вештинама.

(7) Садржај градива чије се знање испитује колоквијумом мора да је објашњен или приказан на одговарајућим облицима наставе у периоду који је претходио термину одржавања колоквијума и да је доступан студенту у препорученом уџбенику или приручницима. Део питања може да буде састављен на основу литературе за коју је студентима изричито наглашено да представља основ за проверу знања и која је доступна студентима, укључујући и интернет приступ, а дата су им упутства како да дођу до њих.

(8) Уколико је колоквијум положило мање од 20% студената, а на полагање колоквијума је изашло више од 50% студената, колоквијум се поништава и организује се нови у најкраћем могућем року.

***Оцењивање и број поена на колоквијуму***

**Члан 40.**

(1) Колоквијуми који се полажу у току наставе се бодују и тај број поена улази у састав завршне оцене.

(2) Удео колоквијума у завршној оцени је до 20%.

(3) Број поена које студент добија на појединим колоквијумима који се полаже у виду теста одређује се тако што се број тачних одговора множи коефицијентом који представља количник максималног броја бодова и укупног броја питања на свим колоквијумима који се из предмета полажу у виду теста у току једне школске године према формули:

|  |  |  |
| --- | --- | --- |
| Број поена на колквијуму = | број тачних одговора • | максималан број поена на колоквијуму |
| укупан број питања на свим тест колоквијумима |

(4) Уколико се колоквијум односи на вештине, оцењивање се врши описно „положио“ и „није положио“ и то носи одређени број поена. На клиничким предметима је обавезно да се кроз један или делом једног колоквијума проверавају вештине прегледа. Положени колоквијум који се односи на вештине је услов за полагање испита.

(5) Уколико студент не изађе на колоквијум који се полаже у виду теста или есеја приступа испиту без бодова за тај колоквијум.

***Поновни колоквијум***

**Члан 41.**

(1) Поновни колоквијум се организује у року који не може бити дужи од 10 радних дана од одржавања првог колоквијума

(2) Уколико студент није изашао на колоквијум из оправданих разлога, руководилац предмета на енглеском језику може да му одобри излазак на поновни колоквијум.

(3) Право изласка на поновни колоквијум имају студенти који исти нису положили, као и студенти из члана40., став 4.

***Важење колоквијума***

**Члан 42.**

(1) Поени са колоквијума који су положени у току наставе у току актуелне и наредне школске године.

(2) Уколико студент не положи испит после две академске године важност колоквијума

престаје.

***Банка питања за колоквијум***

**Члан 43.**

(1) Питања за колоквијум се по правилу састављају на основу градива из практичне наставе (вежби и семинара).

(2) Питања се састављају из препоручених уџбеника и приручника. Део питања може да буде састављен на основу литературе за коју је студентима изричито наглашено да представља основ за провере знања и која је доступна студентима, укључујући и интернет приступ, а дата су им упутства како да дођу до њих.

(3) Руководилац предмета одређује наставника или наставнике који састављају питања из одређеног дела, као и наставнике који разматрају састављена питања.

(4) Питања и одговори уобличени сходно ставу 3. овог члана чине банку питања.

(5) Банка питања се сматра пословном тајном.

(6) Дужност руководиоца предмета је да обезбеди стално обнављање банке питања уношењем нових питања или преформулацијом постојећих.

(7) Банка питања је доступна по писменом налогу Декана или Продекана.

(8) Студентима треба да буде трајно доступно 5-10 примера питања каква се постављају на Колоквијуму

(9) Студент има право увида у свој тест код наставника, након објављивања резултата, према распореду који одреди руководилац предмета.

***Састављање теста за колоквијум***

**Члан 44.**

(1) Руководилац предмета на енглеском језику одређује одговорног наставника за састављање теста.

(2) Тест се саставља из питања која постоје у банци питања у складу са чл. 43. став 1 и

2. За конзистентност питања и тачних одговора одговорни су сви наставници из става 3 чл. 43.

(3) Тест може да буде у виду питања или попуњавања празних поља да би се добила тачна изјава. Тест може да се састоји и од више понуђених недвосмислених одговора и само са једним тачним одговором. Број питања по правилу не сме да пређе 35.

(4) Тест се саставља најраније три дана пре извођења теста.

(5) Уколико се тест саставља у електронској форми, он се чува у заштићеном облику на посебном носачу података или на рачунару који није на интернет мрежи или је привремено искључен са интернет мреже.

(6) Лозинку којом је тест заштићен знају руководилац предмета на енглеском језику и наставници из става 1. овог члана.

(7) Питање које је употребљено у тесту не може бити поново употребљено за колоквијум који полажу студенти те генерације.

(8) Сви који су упознати са садржајем теста дужни су да чувају те податке као пословну тајну.

(9) Откривање садржаја теста пре његовог извођења је основ за поништавање теста и тежи је прекршај радне дисциплине на основу којег се може отказати уговор о раду.

***Контрола квалитета и унапређење квалитета банке питања за колоквијум***

**Члан 45.**

(1) За сваки колоквијум који је полагало више од 50% студената руководилац предмета на енглеском језику прави анализу броја тачних одговора за питања која су постављена на том колоквијуму

(2) Уколико је на поједино питање тачно одговорило мање од 33% изашлих студената, питања и одговори се разматрају и по потреби преформулишу.

(3) Уколико је на поједино питање тачно одговорило мање од 25% изашлих студената, питања и одговори се преформулишу.

(4) Уколико је на поједино питање тачно одговорило мање од 15% изашлих студената, питање се брише из банке питања..

(5) Збирне податке анализе питања и резултата колоквијума руководилац наставе по потреби и на захтев доставља Комисији за праћење квалитета и унапређење наставе на енглеском језику.

(6) Комисија за праћење квалитета и унапређење наставе на енглеском језику може да предложи мере за унапређење квалитета банке питања на предмету.

***Стицање права на полагање испита и структура испита на енглеском језику***

**Члан 46.**

(1) Студент стиче право да полаже испит из одређеног предмета по испуњеним предиспитним обавезама за тај предмет које утврђује катедра акредитованим програмом и по овереном семестру.

(2) Испит је целина која може да се састоји од практичног испита и завршног теста.

(3) Практични део испита се полаже пре завршног теста и добијена позитивна оцена је услов за полагање завршног теста (овај део испита је елиминациони).

(4) Практични испит се признаје до последњег испитног рока те школске године.

.

***Испитна питања***

**Члан 47.**

(1) Катедра је дужна да на почетку школске године студентима учини доступним садржаје, обим и ниво знања и вештина које ће бити проверавани на испиту, укључујући и списак препоручених уџбеника, приручника и додатне литературе.

(2) Катедра сачињава и јавно објављује листу питања за практични део испита тамо где је то могуће, као и листу тема за есеј, ако је део завршног теста.

(3) Питања за завршни тест садржајно проистичу из препоручених уџбеника и одржане наставе (предавања, семинари, вежбе). Део питања може да буде састављен на основу литературе за коју је студентима изричито наглашено да представља основ за проверу знања и која је доступна студентима, укључујући и интернет приступ, а дата су им упутства како да дођу до њих.

(4) Банку питања формирају наставници који предају одређену област.

(5) Питања и одговори уобличени сходно ставу 3. овог члана чине банку питања.

(6) Банка питања и тест су пословна тајна и чувају се у заштићеном облику.

(7) Дужност руководиоца предмета је да обезбеди стално обнављање банке питања уношењем нових питања или преформулацијом постојећих.

(8) Банка питања је доступна по писменом налогу Декана или Продекана.

(9) Студентима треба да буде трајно доступно 5-10 примера питања каква се постављају на завшном тесту (испиту)

***Састављање теста за завршни испит***

**Члан 48.**

(1) За састављање теста у поједином року руководилац предмета на енглеском језику одређује наставника или наставнике.

(2) Уколико постоје оправдани разлози који спречавају наставника да обави састављање испитног теста руководилац предмета на енглеском језику може да одреди другог наставника или наставнике који ће тест саставити.

(3) Сви наставници који састављају тест морају бити упознати и сагласни са целокупним садржајем теста.

(4) Уколико руководилац предмета на енглеском језику уочи неправилности у

припреми теста, или руководиоцу тест не буде достављен у року наведеном у ставу 4, руководилац може да одреди другог наставника или наставнике који ће саставити тест.

(5) Тест се саставља из питања која постоје у банци питања у складу са чл. 47. ставови 1 - 3. За конзистентност питања и тачних одговора одговорни су сви наставници у складу са чл. 47. став 4. овог Правилника.

(6) Питања се према броју и садржају састављају из свих области предмета према заступљености области у оквиру предмета.

(7) Тест може да се састоји од више понуђених недвосмислених одговора од којих је само један тачан *(single best answer)* или је неколико одговора тачно *(multiple answer).* Тест може да буде у виду питања на која се одговара тврдњом или попуњавања празних поља да би се добила тачна изјава.

(8) Провера знања на завршном тесту може бити и у виду кратког есеја на задату тему са максималним учешћем од 10 поена. Студентима се пружају смернице за писање есеја.

(9) Уколико се тест саставља у електронској форми, он се чува у заштићеном облику.

(10) Сви који су упознати са садржајем теста дужни су да чувају те податке као пословну тајну.

(11) Обелодањивање садржаја теста пре његовог извођења је основ за поништавање теста и тежи је прекршај радне дисциплине на основу којег се може отказати уговор о раду.

***Контрола квалитета и унапређење квалитета банке питања за завршни тест***

**Члан 49.**

(1) За сваки завршни тест који је полагало више од 50% студената руководилац предмета на енглеском језику прави анализу броја тачних одговора за питања која су постављена на том завршном тесту

(2) Уколико је на поједино питање тачно одговорило мање од 33% изашлих студената, питања и одговори се разматрају и по потреби преформулишу.

(3) Уколико је на поједино питање тачно одговорило мање од 25% изашлих студената, питања и одговори се преформулишу.

(4) Уколико је на поједино питање тачно одговорило мање од 15% изашлих студената, питање се брише из банке питања..

(5) Збирне податке анализе питања и резултата завршног теста руководилац наставе по потреби и на захтев доставља Комисији за праћење квалитета и унапређење наставе на енглеском језику.

(6) Комисија за праћење квалитета и унапређење наставе на енглеском језику може да предложи мере за унапређење квалитета банке питања на предмету.

(7) Студент полаже тестове ретенције знања након уписане четврте и након оверене шесте године, што је услов за оверу четврте године односно издавање уверења о дипломирању. Тест ретенције знања је анониман и омогућава студенту да провери стечено знање, а катедри да провери успешност трансфера знања

***Пријављивање испита***

**Члан 50.**

(1) Студент пријављује испит на начин и у време које објаве стручне службе Факултета.

(2) Уколико студент пријави испит који нема право да полаже сходно Статуту Факултета и овом Правилнику, не може да полаже тај испит.

(3) Руководилац предмета може да одреди временски рок у коме су студенти дужни да потврде излазак на испит.

(4) Испитне пријаве и списак студената се враћају стручним службама Факултета које уносе резултате испита у досије студента.

(5) Јавно објављени резултати испита на web страници факултета или огласним таблама садрже број индекса студента без имена и презимена.

***Вођење документације о испитима***

**Члан 51.**

(1) У документацију о испитима спадају:

* испитна књига,
* испитна пријава,
* списак студената који полажу испит у датом испитном року,
* извештај о полагању испита
* индекс,
* студентски картони са евиденцијом о предиспитним активностима студента и закључном оценом тих активности,
* остали документи или прилози из којих се може утврдити да је студент положио или није положио испит или део испита.

(2) Испитна књига и испитне пријаве су документи који се трајно чувају; студентски картони се чувају најдуже три године, а остали документи годину дана од полагања испита.

(3) За студенте који наставу похађају на енглеском језику Катедра поседује јединствену испитну књигу у коју наставници из члана 48., став 1. евидентирају све студенте који су приступили испиту у датом испитном року на начин који омогућава утврђивање тока и исхода испита.

(4) Наставник/наставници из члана 48., став 1. попуњавају документацију из става 1 овог члана и својим потписима гарантују веродостојност и објективност испита.

(5) Свака неовлашћена промена у било ком од докумената из тачке 1 овог става се сматра као покушај кривотворења јавне исправе са последицама које проистичу из таквог чина.

***Полагање испита на студијама на енглеском језику***

**Члан 52.**

(1) Испит се обавља у службеним просторијама Факултета или наставне базе у којој ради испитивач радним даном у радно време, а када то није могуће и ван радног времена или нерадним данима, под условом да је обезбеђена јавност испита.

(2) У дежурству на испиту и бодовању теста учествују наставници и сарадници које одреди руководилац предмета на енглеском језику , уз обавезно учешће бар једног од наставника који су састављали тест.

(3) Руководилац предмета на енглеском језику је дужан да благовремено истакне распоред полагања испита.

(4) Студент се на испиту идентификује индексом.

(5) Студент може да полаже само један испит у једном дану. Стручне службе Факултета усаглашавају термине испита у договору са руководиоцима предмета.

***Оцена на испиту***

**Члан 53.**

1. Испит започиње изласком на први део испита; одустајање од испита у било ком даљем тренутку значи да је студент пао на испиту и добија оцену 5 (пет).
2. Студент није положио завршни тест уколико има 50% и мање тачних одговора.

(3) Студент има право да не прихвати позитивну оцену и ова одлука је коначна и не може да се мења.

(4) У случају да студент не прихвати позитивну оцену, а нема приговор на процедурални део испита, студент подноси писану изјаву у року од 48 сати руководиоцу предмета да се испит поништи и сматра се да је пао на испиту, па се у испитну документацију уноси оцена 5 (пет). Студент може највише три пута да поништи позитивну оцену из једног предмета.

(5) У случају да студент не прихвати позитивну оцену зато што сматра да оцена није добро обрачуната у односу на поене које је стекао, студент подноси писмени захтев руководиоцу предмета да се оцена коригује.

(6) Студент има право приговора на оцену добијену на испиту ако сматра да испит није обављен у складу са Законом, Статутом Универзитета, Статутом Факултета и овим Правилником. Приговор се подноси Продекану у року од 36 часова од добијања оцене.

(7) Продекан разматра приговор студента и доноси одлуку у року од 24 часа од пријема приговора.

(8) Уколико се усвоји приговор студента, студент поново полаже испит пред трочланом комисијом у року од три дана од дана пријема одлуке из става 6. овог члана.

(9) Завршна оцена се уписује у испитну књигу, записник са испита, испитну пријаву, индекс и евиденциони картон студента. Сву документацију у датом испитном року потписује одговорни наставник из члана 48. став 1.

(10) Оцена 5 (пет) се не уписује у индекс.После три неуспела полагања истог испита сваки наредни излазак на тај испит се наплаћује према Ценовнику Савета Факултета за студије на енглеском језику.

***Полагање испита пред посебном комисијом***

**Члан 54.**

(1) Студент може да тражи да полаже испит пред комисијом од најмање три члана уколико је на том предмету неуспешно полагао испит три и више пута; комисију именује Декан.

(2) Наставник може да тражи оснивање комисије од три члана са катедре уколико код њега полаже студент који је неуспешно полагао испит три и више пута; комисију именује руководилац предмета.

(3) Наставник има право да тражи изузеће из комисије из става 1. и 2. овог члана уколико је студент код њега неуспешно полагао испит више од два пута.

***Ток испита***

**Члан 55.**

(1) Наставници и студенти су дужни да се у току испита понашају на академски начин;

посебно наставници су дужни да поштују интегритет личности студента.

(2) Нарушавање норми академског понашања је основ за покретање поступка пред органима Факултета и Универзитета.

(3) За време испита студент је дужан да се понаша у складу са утврђеним правилима понашања која забрањују:

* излазак из просторије и враћање у просторију у којој се испит одржава, устајање са места и кретање по просторији
* било какву комуникацију, осим ако се дежурном поставља питање ради разјашњења нејасноћа у формулацији испитног питања
* било које друге активности и понашање које ремети ток испита

(4) У складу са Правилником о дисциплинкој одговорности студената Универзитета у Београду, у случају коришћења недозвољених помоћних средстава од стране студента у току испита, тај студент се удаљава са испита.

(5) Забрањен је унос мобилних телефона и других средстава за електронску комуникацију; уколико се утврди да студент поседује такав уређај на испиту, студент се удаљава са испита без права полагања испита у том року.

(6) Уколико студент у току испита на било који начин угрози интегритет наставника (вербално или физичком претњом), испит се прекида, студент се удаљава без права полагања у том испитном року. За остале студенте испит може да се настави најраније следећег дана.

(7) Уколико студент покуша да полаже испит користећи туђи идентитет, студент се удаљава са испита.

(8) У случајевима из ставова 4., 5., 6. и 7. покреће се дисциплински поступак у складу са општим актима Универзитета и Факултета.

**VI. ПРЕЛАЗНЕ И ЗАВРШНЕ ОДРЕДБЕ**

***Примена Правилниика***

**Члан 56.**

1. Овај Правилник ступа на снагу осам дана од дана објављивања на огласној табли и интернет страници Факултета а примењује се почев од школске 2022/2023.године.
2. Услови прелаза из члана 10. са наставе на енглеском језику на наставу на српском језику примењују се на студенте који у 2022/23. школској години први пут уписују студије медицине на енглеском  језику.

МЕДИЦИНСКИ ФАКУЛТЕТ

НАСТАВНО НАУЧНО ВЕЋЕ

ПРЕДСЕДАВАЈУЋИ

Проф. др Татјана Пекмезовић, с.р.